Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 246

4. A jóváhagyott vágóhidak különleges higiéniai követelményei 4.1. Az üzemeltetõ a 3. pont elõírásait az alábbi engedményekkel biztosíthatja: 4.1.1. Az öltözõhelyiségek öltözõszekrényekkel helyettesíthetõk. 4.1.2. Az állomás engedményeket adhat a nyersanyagok és a késztermékek tárolására szolgáló helyiségek tekintetében, de ilyen esetben a jóváhagyott létesítménynek rendelkeznie kell a 4.1.2.1. és a 4.1.2.2. pont szerintiekkel. 4.1.2.1. Egy helyiséggel vagy egy biztonságos hellyel a nyersanyagok tárolására, amely szükség esetén hûthetõ, ha ilyen tárolást végeznek. 4.1.2.2. Egy helyiséggel vagy egy biztonságos hellyel a késztermékek tárolására, amely szükség esetén hûthetõ, ha ilyen tárolást végeznek. 4.2. Az üzemeltetõnek a 3. pont és az 1. pont elõírásain túl legalább a 4.2.1—4.2.7. pontok szerinti követelményeket kell biztosítania. 4.2.1. Megfelelõ nagyságú állatszállás azoknak az állatoknak a számára, amelyek az éjszakát a vágóhídon töltik. 4.2.2. Vágóhelyiség és a vágás során elvégzendõ mûveletekhez olyan helyiség, amelyek elég nagyok ahhoz, hogy ezeket a tevékenységeket a higiéniai követelményeknek megfelelõen lehessen elvégezni. 4.2.3. A vágóhelyiségen belül egy egyértelmûen leválasztott terület a kábításhoz és elvéreztetéshez. 4.2.4. A vágóhelyiségben mosható falak legalább 3 méter magasságig vagy a mennyezetig; a vágás alatt megfelelõ páraelszívást kell biztosítani. 4.2.5. Olyan berendezés, amellyel kábítás után azonnal fel lehet függeszteni az állatot, hogy az ne érintkezzen a padozattal. 4.2.6. A levágott állatok fajának és számának megfelelõ nagyságú hûtõhelyiség, a visszatartott állati testek tárolására megfelelõ nagyságú elkülönített területtel. 4.2.7. A 4.2.6. pont elõírása alól az állomás eltekinthet, amennyiben a húst azonnal elszállítják a vágóhídról annak környékén található daraboló üzembe vagy húsüzletbe, és a szállítás nem tart tovább egy óránál, valamint a visszatartott állati testeket hatósági felügyelet mellett azonnal elszállítják egy olyan intézménybe, ahol a további kiegészítõ vizsgálatokat elvégzik. 4.3. A vágóhelyiségben tilos a gyomor és a belek kiürítése és a bõr, szarv, pata és sörte tárolása. A vágócsarnokban csak akkor lehet a gyomrokat, beleket tisztítani, amikor ott vágási tevékenységet nem végeznek. 4.4. Ha a vágóhíd területérõl a trágyát naponta nem távolítják el, akkor azt egyértelmûen elkülönített helyen kell tárolni. 4.5. A vágóhelyiségbe bevitt állatokat azonnal el kell kábítani és el kell véreztetni. 2003/91. szám 4.6. A vágóhídon beteg vagy betegségre gyanús állatokat csak az illetékes hatóság engedélyével szabad levágni. Ha ezt engedélyezik, akkor a vágást az illetékes hatóság felügyelete alatt kell elvégezni, és intézkedéseket kell tenni a fertõzés megelõzésére. A helyiségeket az újrahasználat elõtt szigorított módon kell megtisztítani és fertõtleníteni hatósági felügyelet mellett. 4.7. A vágóhidaknak rendelkezniük kell egy, a munkaidõ alatt az ellenõrzõ szolgálat rendelkezésére álló helyiséggel, abban egy zárható szekrénnyel.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes